তথ্যবিবরণী নম্বর : ৩৫২৬

বিবাহের পূর্বে রক্ত পরীক্ষাই থ্যালাসেমিয়া প্রতিরোধের উপায়

--- মুক্তিযুদ্ধ বিষয়ক মন্ত্রী

ঢাকা, ৩১ ভাদ্র (১৫ সেপ্টেম্বর) :

মুক্তিযুদ্ধ বিষয়ক মন্ত্রী আ ক ম মোজাম্মেল হক বলেছেন, থ্যালাসেমিয়ার মতো জীবনঘাতি রোগ প্রতিরোধ করতে হলে সবাইকে সচেতন হতে হবে। আইন করে বিবাহের পূর্বে রক্ত পরীক্ষা করা বাধ্যতামূলক করার জন্য স্বাস্থ্য মন্ত্রণালয়কে অনুরোধ করা হবে। উপজেলা স্বাস্থ্য কমপ্লেক্সগুলোতে যাতে বিনামূল্যে থ্যালাসেমিয়া পরীক্ষা করা যায় তার ব্যবস্থা গ্রহণ করা হবে।

মন্ত্রী আজ ইনস্টিটিউট অভ্ ডিপ্লোমা ইঞ্জিনিয়ার্স, বাংলাদেশ ঢাকায় রোটারি ক্লাব আয়োজিত থ্যালাসেমিয়া সচেতনতা ও প্রতিরোধ-২০১৯ শীর্ষক সম্মেলনে প্রধান অতিথির বক্তব্যে এসব কথা বলেন।

বৃহত্তর খুলনা রোটারি ক্লাবের সভাপতি মুক্তি দাসের সভাপতিত্বে অনুষ্ঠিত সম্মেলনে মূল প্রবন্ধ উপস্থাপন করেন বিশিষ্ট অর্থোপেডিক সার্জন ডাঃ রামেন্দু হোমচৌধুরী। শুভেচ্ছা দূত হিসেবে উপস্থিত ছিলেন বিশিষ্ট লেখক শীর্ষেন্দু মুখোপাধ্যায়। অন্যান্যের মধ্যে বঙ্গবন্ধু শেখ মুজিবুর মেডিকেল বিশ্ববিদ্যালয়ের সাবেক ভাইস চ্যান্সেলর প্রফেসর ডাঃ মাহমুদ হাসান ও বিশিষ্ট রোটারিয়ান পিডিজি শওকত হোসেন উপস্থিত ছিলেন।

#

দীপংকর/নাইচ/সঞ্জীব/জয়নুল/২০১৯/২২৪০ঘণ্টা

তথ্যবিবরণী নম্বর : ৩৫২৫

কৃষি যান্ত্রিকীকরণের কাজ অবশ্যই বাস্তবায়ন করতে হবে

--- কৃষিমন্ত্রী

ঢাকা, ৩১ ভাদ্র (১৫ সেপ্টেম্বর) :

কৃষিমন্ত্রী ড. মোঃ আব্দুর রাজ্জাক বলেছেন, সরকারের লক্ষ্য ও উদ্দেশ্য কৃষিকে আধুনিক কৃষিতে রূপান্তরিত করা এবং কৃষককে লাভবান করা। এর জন্য কৃষি যান্ত্রিকীকরণের কাজ অবশ্যই বাস্তবায়ন করতে হবে। কোন এলাকায় কী ধরনের যন্ত্র প্রয়োজন তা নিরূপণ করে যন্ত্র সরবরাহ করতে হবে।

আজ মন্ত্রণালয়ের সভাকক্ষে মাঠ পর্যায়ে আধুনিক কৃষি যন্ত্রপাতি তথা কম্বাইন্ড হারভেস্টর, রিপার ও রাইস ট্রান্সপ্লান্টার যন্ত্রের অনুকূলে কৃষি ভর্তুকি প্রদান প্রস্তাবনা বিষয়ক সভায় মন্ত্রী এসব কথা বলেন।

মন্ত্রী বলেন, সরকার খাদ্য উৎপাদন বৃদ্ধির জন্য কাজ করছে। এমন যন্ত্র আনা হবে যে যন্ত্র সবাই ব্যবহার করতে পারে। যন্ত্র মেরামতের ওপর প্রশিক্ষণ দেয়া হবে। এছাড়া সরকার যে পরিমাণ টাকা প্রণোদনা বাবদ দিবে যন্ত্রের বাকি টাকা কৃষক কীভাবে পরিশোধ করবে তাও দেখা হবে।

সভায় বিভিন্ন প্রতিষ্ঠানের মেশিনের কার্যকারিতা, মূল্য ও স্থায়িত্বের ওপর উপস্থাপনা করা হয়। এ সময় মেশিনের সুবিধা অসুবিধা তুলে ধরা হয়। এছাড়া কৃষি যন্ত্রের সক্ষমতা যাচাইয়ের জন্য মন্ত্রণালয়ের যুগ্ম সচিবকে প্রধান করে একটি কমিটি গঠন করা হয়।

#

গিয়াস/নাইচ/সঞ্জীব/জয়নুল/২০১৯/২২১৫ ঘণ্টা

তথ্যবিবরণী নম্বর : ৩৫২৪

ন্যায্যমূল্যে ট্রাক সেলের মাধ্যমে পেঁয়াজ বিক্রয়ের ব্যবস্থা গ্রহণ

ঢাকা, ৩১ ভাদ্র (১৫ সেপ্টেম্বর) :

টিসিবি কর্তৃক আগামীকাল থেকেই ন্যায্যমূল্যে ট্রাক সেলের মাধ্যমে খোলা বাজারে পেঁয়াজ বিক্রয়ের ব্যবস্থা গ্রহণ করা হয়েছে।

পেঁয়াজের বাজার দরের ঊর্ধ্বগতি রোধে বাণিজ্যমন্ত্রী টিপু মুনশির সভাপতিত্বে আজ ঢাকায় বাণিজ্য মন্ত্রণালয়ে এক সভায় এ সিদ্ধান্ত গৃহীত হয়।

পেঁয়াজ আমাদানির ক্ষেত্রে এলসি মার্জিন এবং সুদের হার হ্রাসের প্রয়োজনীয় উদ্যোগ গ্রহণ করার জন্য বাংলাদেশ ব্যাংকে পত্র প্রেরণ করা হয়েছে। এছাড়া বন্দরে আমদানিকৃত পেঁয়াজের খালাস প্রক্রিয়া দ্রুততার সাথে সম্পন্ন করা এবং নির্বিঘœ পরিবহন নিশ্চিত করার জন্য যথাযথ কর্তৃপক্ষ বরাবর পত্র প্রেরণ করা হয়েছে।

#

বকসী/নাইচ/সঞ্জীব/আব্বাস/২০১৯/২১৪৪ ঘণ্টা

তথ্যবিবরণী নম্বর : ৩৫২৩

আয়কর আপিল ট্রাইব্যুনালগুলোতে এক জন করে জেলা জজ নিয়োগ করা উচিত

--- আইনমন্ত্রী

ঢাকা, ৩১ ভাদ্র (১৫ সেপ্টেম্বর) :

বর্তমানে শুধু দুজন কর কমিশনার দিয়ে বেঞ্চ গঠন করে আয়কর আপিল মামলার বিচার কাজ চলছে। আয়কর আইনজীবীদের একটি প্রতিনিধিদল বিষয়টি আইনমন্ত্রী আনিসুল হককে অবহিত করে প্রত্যেক ট্রাইব্যুনালে এক জন করে জেলা জজ নিয়োগের দাবি জানালে আনিসুল হক বলেন, তিনি এ বিষয় শিগগিরই প্রধান বিচারপতির সঙ্গে আলোচনা করে দেশের আটটি আয়কর আপিল ট্রাইব্যুনালে আট জন জেলা জজ নিয়োগের ব্যবস্থা করবেন।

এ সময় মন্ত্রী তিন সদস্যের ট্রাইব্যুনাল গঠনের মতামত দেন। এদের মধ্যে এক জন হবেন জেলা জজ বা জেলা জজ পদ মর্যাদার বিচার বিভাগীয় কর্মকর্তা, আয়কর বিভাগের কর্মকর্তা হবেন এক জন এবং আয়কর আইনজীবী থাকবেন এক জন।

সচিবালয়ে আইন মন্ত্রণালয়ে সম্মেলন কক্ষে বাংলাদেশ ট্যাক্স লইয়ার্স এসোসিয়েশনের নেতৃবৃন্দ আইন, বিচার ও সংসদ বিষয়ক মন্ত্রী আনিসুল হকের সঙ্গে তাদের বিভিন্ন দাবিদাওয়া নিয়ে বৈঠককালে আইনমন্ত্রী এসব কথা বলেন।

আয়কর আদায়ে আইনজীবীদের সহযোগিতা কামনা করে মন্ত্রী বলেন, প্রয়োজন হলে আয়কর আইনজীবীদের প্রশিক্ষণ দেয়া হবে, অভিজ্ঞতা অর্জনের জন্য তাদের বিদেশে পাঠানো হবে। এ সময় আয়কর বিষয়ক বই কেনার জন্য বাংলাদেশ ট্যাক্স লইয়ার্স এসোসিয়েশনকে পাঁচ লাখ টাকার অনুদান দেয়ার ঘোষণা দেন তিনি।

বৈঠকে এসোসিয়েশনের নেতৃবৃন্দ ছাড়াও লেজিসলেটিভ ও সংসদ বিষয়ক বিভাগের সিনিয়র সচিব মোহাম্মদ শাহিদুল হক, আইন ও বিচার বিভাগের সচিব মোঃ গোলাম সারওয়ার উপস্থিত ছিলেন।

#

রেজাউল/নাইচ/সঞ্জীব/জয়নুল/২০১৯/২২০৫ঘণ্টা

তথ্যবিবরণী নম্বর : ৩৫২২

বিমা খাতের উন্নয়নের মাধ্যমে দেশের টেকসই অর্থনৈতিক উন্নয়ন সম্ভব

--- অর্থমন্ত্রী

ঢাকা, ৩১ ভাদ্র (১৫ সেপ্টেম্বর) :

অর্থমন্ত্রী আ হ ম মুস্তফা কামাল বলেছেন, দেশের যেসব বিমা কোম্পানি এখনো শেয়ারবাজারে তালিকাভুক্ত হয়নি সেসব কোম্পানিকে আগামী তিন মাসের মধ্যে শেয়ার বাজারে তালিকাভুক্ত হওয়ার নির্দেশ দেওয়া হয়েছে। বিমা খাতের উদ্যোক্তারাও এ বিষয়ে একমত হয়েছেন। তিন মাসের মধ্যে যেসব কোম্পানি শেয়ার বাজারে তালিকাভুক্ত হতে পারবে না তাদের লাইসেন্স প্রাথমিকভাবে সাময়িক বাতিল করা হবে। তারপর কয়েকটি কোম্পানি মিলে একীভূত হওয়ার সুযোগ দেওয়া হবে। তারপরও যেসব কোম্পানি শেয়ারবাজারে আসতে পারবে না তাদের লাইসেন্স বাতিল করা হবে।

আজ রাজধানীর শেরেবাংলা নগরে দেশের বিমা কোম্পানিগুলোর এমডি ও চেয়ারম্যানদের সঙ্গে বৈঠক শেষে অর্থমন্ত্রী সাংবাদিকদের উদ্দেশে এসব কথা বলেন।

মন্ত্রী বলেন, দেশে বর্তমানে সরকারি বেসরকারি মিলে মোট ৭৮টি লাইফ ইন্স্যুরেন্স এবং নন লাইফ ইন্স্যুরেন্স আছে। এর মধ্যে শেয়ারবাজারে ৪৭টি তালিকাভুক্ত রয়েছে। বাকি ৩১টি শেয়ার বাজারের বাইরে রয়েছে। তিনি বলেন, বিমার প্রিমিয়াম আদায়কারী মাঠ কর্মীকে সর্বোচ্চ ১৫ শতাংশের বেশি কমিশন দেওয়া যাবে না বলে সিদ্ধান্ত হয়েছে। যারা এই সিদ্ধান্ত অগ্রাহ্য করবে তাদের বিরুদ্ধে শাস্তিমূলক ব্যবস্থা নেওয়া হবে। গ্রাহকের কাছ থেকে প্রিমিয়াম নেওয়ার সময় বাড়তি অর্থ আদায় করা যাবে না। যদি কেউ বাড়তি আদায় করেন তাহলে তাদের লাইসেন্স পর্যন্ত বাতিল হতে পারে। বঙ্গবন্ধুর জন্ম শতবার্ষিকী উপলক্ষে আগামী বছর থেকে ১ মার্চ প্রতি বছর বিমা দিবস পালন করা হবে।

বিমা নিয়ন্ত্রণ সংস্থা (আইডিআরএ) চেয়ারম্যান শফিকুর রহমান পাটোয়ারি এবং বাংলাদেশ বিমা এসোসিয়েশন সভাপতি শেখ কবির হোসেন-সহ বিমা কোম্পানিগুলোর এমডি ও চেয়ারম্যানগণ বৈঠকে উপস্থিত ছিলেন।

#

তৌহিদুল/ফারহানা/মোশারফ/জয়নুল/২০১৯/২১০০ঘণ্টা

তথ্যবিবরণী নম্বর : ৩৫২১

**ডিজিটাল অ্যাপসের মাধ্যমে শ্রম পরিদর্শন করার ঘোষণা শ্রম প্রতিমন্ত্রীর**

খুলনা, ৩১ ভাদ্র (১৫ সেপ্টেম্বর) :

স্বচ্ছতা, জবাবদিহিতা এবং বিশ্বাসযোগ্যতা আনয়নে কলকারখানার শ্রম পরিদর্শনের সকল কার্মকা- ডিজিটাল অ্যাপস ‘লিমার’ মাধ্যমে করার ঘোষণা দিয়েছেন শ্রম ও কর্মসংস্থান প্রতিমন্ত্রী বেগম মন্নুজান সুফিয়ান।

প্রতিমন্ত্রী আজ খুলনা মহানগরীর একটি হোটেলে শ্রম পরিদর্শকদের জন্য তিন দিনব্যাপী লিমা রিফ্রেসার প্রশিক্ষণের উদ্বোধন অনুষ্ঠানে প্রধান অতিথির বক্তৃতায় এ ঘোষণা দেন।

প্রতিমন্ত্রী বলেন, শ্রম পরিদর্শনে ডিজিটাল অ্যাপস ব্যবহার করলে কম সময়ে সুচারুরূপে করা সম্ভব হবে। কারখানা পরিদর্শনের অনেক তথ্য যে কেউ জানতে পারবে। পরিদর্শন সিস্টেমকে আপডেট করা হবে। ডিজিটাল সিস্টেম যোগ্য করে তুলতে কারখানা ও প্রতিষ্ঠান অধিদপ্তরের সকল পরিদর্শককে নিয়মিত প্রশিক্ষণের ব্যবস্থা করা হবে।

গত বছর ৭ মার্চ কলকারখানার শ্রম পরিদর্শনে ডিজিটাল অ্যাপস ‘লেবার ইনসপেকশন ম্যানেজমেন্ট অ্যাপস-লিমা’ আনুষ্ঠানিকভাবে চালু করা হয়। এবছর জানুয়ারিতে দুইশত তিনটি কারখানার শ্রম পরিদর্শন লিমার সিস্টমের মাধ্যমে করা হয়। আগস্টে এটি দাঁড়িয়েছে এক হাজার ৮২টিতে। এ পর্যন্ত ২৯ হাজার পাঁচশ ১০টি কারখানার তথ্য এ অ্যাপসে অন্তভুর্ক্ত হয়েছে।

কলকারখানা ও প্রতিষ্ঠান পরিদর্শন অধিদপ্তরের মহাপরিদর্শক শিবনাথ রায়ের সভাপতিত্ব উদ্বোধন অনুষ্ঠানে শ্রম সচিব কে এম আলী আজম, অতিরিক্ত সচিব ড. মোল্লা জালাল উদ্দিন, খুলনার বিভাগীয় কমিশনার লোকমান হোসেন মিয়া, শ্রম অধিদপ্তরের মহাপরিচালক এ কে এম মিজানুর রহমান, বাংলাদশ শ্রমিক কল্যাণ ফাউন্ডশনের মহাপরিচালক ড. আনিসুল আওয়াল, জেলা প্রশাসক মোহাম্মদ হেলাল হোসেন এবং আইএলও বাংলাদেশের চিফ টেকনিক্যাল অ্যাডভাইজার জর্জ ফলার উপস্থিত ছিলেন।

#

আকতারুল/ফারহানা/রফিকুল/জয়নুল/২০১৯/২০৪৫ঘণ্টা

তথ্যবিবরণী নম্বর : ৩৫১৯

পররাষ্ট্রমন্ত্রীর সাথে সিলেট বিভাগের পৌর মেয়রদের সভা অনুষ্ঠিত

ঢাকা, ৩১ ভাদ্র (১৫ সেপ্টেম্বর) :

পররাষ্ট্রমন্ত্রী মন্ত্রী ড. এ কে আব্দুল মোমেন বলেছেন, বর্তমান সরকার বাংলাদেশকে ২০৪১ সালের মধ্যে একটি উন্নত দেশে পরিণত করার লক্ষ্যে নিরলসভাবে কাজ করে যাচ্ছে। এ বিষয়ে তিনি সিলেট বিভাগের সকল সংসদ সদস্য, জনপ্রতিনিধি, মেয়র-সহ সকলের সার্বিক সহযোগিতা কামনা করেন।

মন্ত্রী আজ ঢাকায় পররাষ্ট্র মন্ত্রণালয়ের সভাকক্ষে সিলেট বিভাগের পৌর মেয়রদের সাথে এ বিভাগের উন্নয়ন প্রকল্প বিষয়ক এক আলোচনা সভায় এসব কথা বলেন।

এ সময় পৌর মেয়রদের উন্নয়ন কার্যক্রমের খোঁজখবর নেন এবং চলমান প্রকল্পের অগ্রগতির বিষয়ে জানতে চান। তিনি মেয়রদেরকে নিজ নিজ এলাকার উন্নয়ন প্রকল্প তৈরি করে সংশ্লিষ্ট মন্ত্রণালয় ও বিভাগে প্রেরণের পরামর্শ দেন। এ সময় মেয়রগণ উন্নয়ন প্রকল্প গ্রহণ ও বাস্তবায়নে পররাষ্ট্রমন্ত্রীর সার্বিক সহযোগিতা কামনা করেন।

সভায় অন্যান্যের মধ্যে উপস্থিত ছিলেন সিলেটের কানাইঘাটের পৌর মেয়র নিজাম উদ্দিন, বড়লেখার পৌর মেয়র কামরান চৌধুরী, কমলগঞ্জের পৌর মেয়র জুয়েল আহমেদ, বিয়ানী বাজার পৌর মেয়র আব্দুস শুকুর, গোলাবগঞ্জ পৌর মেয়র আমিনুল ইসলাম বাবেল, কুলাউড়া পৌর মেয়র মোঃ শফি আলম ইউনুছ এবং মৌলভীবাজার জেলার পৌর মেয়র মোঃ ফজলুর রহমান।

#

তৌহিদুল/ফারহানা/সঞ্জীব/জয়নুল/২০১৯/২০২০ঘণ্টা

তথ্যবিবরণী নম্বর : ৩৫২০

সহকারী শিক্ষক নিয়োগের লিখিত পরীক্ষার ফল প্রকাশ

ঢাকা, ৩১ ভাদ্র (১৫ সেপ্টেম্বর) :

সরকারি প্রাথমিক বিদ্যালয়ে সহকারী শিক্ষক নিয়োগ ২০১৮ এর লিখিত পরীক্ষার ফল আজ প্রকাশ করা হয়েছে। লিখিত পরীক্ষায় ৫৫ হাজার ২৯৫ জনকে মৌখিক পরীক্ষায় অংশগ্রহণের জন্য নির্বাচিত করা হয়েছে। এ পরীক্ষায় ১৭ লাখ ৭৩ হাজার ৯১৭ জন অংশগ্রহণ করেছিলেন।

উত্তীর্ণ প্রার্থীগণকে লিখিত পরীক্ষার প্রবেশপত্র ও প্রয়োজনীয় অন্যান্য কাগজপত্রসহ আগামী ৩০ সেপ্টেম্বর ২০১৯ এর মধ্যে নিজ নিজ জেলার জেলা প্রাথমিক শিক্ষা অফিসে জমা দিয়ে প্রাপ্তি স্বীকারপত্র সংগ্রহ করতে হবে।

সরকারি প্রাথমিক বিদ্যালয়ে সহকারী শিক্ষক নিয়োগ পরীক্ষার ফল প্রাথমিক শিক্ষা অধিদপ্তরের ওয়েবসাইট িি.িফঢ়ব.মড়া.নফ তে পাওয়া যাবে।

#

রবীন্দ্র/ফারহানা/মোশারফ/আব্বাস/২০১৯/২০৩৫ ঘণ্টা

তথ্যবিবরণী নম্বর :৩৫১৮

**অর্থমন্ত্রীর ফেসবুক আইডি হ্যাক**

ঢাকা, ৩১ ভাদ্র (১৫ সেপ্টেম্বর) :

অর্থমন্ত্রী আ হ ম মুস্তফা কামালের ফেসবুক আইডি (Ahm Mustafa Kamal) টি হ্যাক হয়েছে। তাই এটি থেকে যদি কোনো অনাকাঙ্ক্ষিত পোস্ট, রিকোয়েস্ট বা বার্তা কারো কাছে যায় বিষয়টি সম্পর্কে সতর্কতা অবলম্বন করার অনুরোধ করা হয়েছে এবং অনাকাঙ্ক্ষিত এ ঘটনার জন্য দুঃখ প্র্রকাশ করা হয়েছে।

বিষয়টি সমাধানের লক্ষ্যে ইতোমধ্যে কার্যক্রম গ্রহণ করা হয়েছে এবং দ্রুতই এর সমাধান হবে বলে জানানো হয়েছে।

#

তৌহিদুল/ফারহানা/মোশারফ/আব্বাস/২০১৯/১৯৩৪ ঘণ্টা

তথ্যবিবরণী নম্বর : ৩৫১৭

তথ্য অধিদফতরের জনবল নিয়োগের লিখিত পরীক্ষার ফলাফল প্রকাশ

ঢাকা, ৩১ ভাদ্র (১৫ সেপ্টেম্বর) :

তথ্য অধিদফতরের তৃতীয় ও চতুর্থ শ্রেণির বিভিন্ন পদের জনবল নিয়োগের লিখিত পরীক্ষার ফলাফল আজ প্রকাশিত হয়েছে। আট ক্যাটেগরির পদে মোট ৬৮২ জন উত্তীর্ণ হয়েছে।

ইনফরমেশন অ্যাসিস্ট্যান্ট ১৭২ জন, ফটোগ্রাফার ১০ জন, সাঁটলিপিকার কাম-কম্পিউটার অপারেটর ৪৮ জন, সাঁটমুদ্রাক্ষরিক কাম-কম্পিউটার অপারেটর ৫১ জন, স্টোর অ্যাসিস্ট্যান্ট ১৬ জন, অফিস সহকারী কাম - কম্পিউটার অপারেটর ১৪৩ জন, অফিস সহায়ক ২৩৩ জন এবং পরিচ্ছন্নতাকর্মী পদে ৯ জন উত্তীর্ণ হয়েছে। তথ্য অধিদফতরের ওয়েবসাইট- িি.িঢ়ৎবংংরহভড়ৎস.ঢ়ড়ৎঃধষ.মড়া.নফ তে ফলাফল প্রকাশ করা হয়েছে। পরীক্ষার্থীরা উক্ত ওয়েবসাইট থেকে ফলাফল ডাউনলোড করতে পারবে।

উল্লেখ্য, গত ১৩ সেপ্টেম্বর ঢাকায় ফার্মগেটে তেজগাঁও কলেজে উক্ত লিখিত পরীক্ষায় অনুষ্ঠিত হয়।

#

ফারহানা/রফিকুল/জয়নুল/২০১৯/১৯৪৫ঘণ্টা

তথ্যবিবরণী নম্বর : ৩৫১৬

জমিতে অধিক সার ব্যবহার পরিবেশের জন্য ক্ষতিকর

--- কৃষিমন্ত্রী

ঢাকা, ৩১ ভাদ্র (১৫ সেপ্টেম্বর) :

কৃষিমন্ত্রী ড. মোঃ আব্দুর রাজ্জাক বলেছেন, নাইট্রোজেনের ব্যবহার ফসলের উৎপাদন ৩০-৩৪ শতাংশ পর্যন্ত বাড়ায়। আবার অধিক নাইট্রোজেন সমৃদ্ধ সার ব্যবহারের ফলে জমির ফসলের উৎপাদন বৃদ্ধি পায়। কিন্তু জমির ঊর্বরতা কমে যায়। অনেক কৃষক সারের সঠিক ব্যবহার না জেনে জমিতে বেশি বেশি সার ব্যবহার করে। যার ফলে সারের নাইট্রোজেন বাতাসে মিশে পরিবেশ দূষিত করে, আবার পানিতে মিশে মানুষের জন্য ক্ষতির কারণ হয়। তাই এর ব্যবহার পরিমিত করতে হবে এবং পর্যায়ক্রমে কমিয়ে আনতে হবে।

আজ রাজধানীর লেক ক্যাসেল হোটেলে ‘ওহঃবৎহধঃরড়হধষ ঘরঃৎড়মবহ গধহধমবসবহঃ ঝুংঃবস (ওঘগঝ) ঝড়ঁঃয অংরধ জবমরড়হধষ উবসড়হংঃৎধঃরড়হ’ শীর্ষক কর্মশালায় প্রধান অতিথির বক্তৃতায় মন্ত্রী এসব কথা বলেন।

মন্ত্রী বলেন, সরকার খাদ্য উৎপাদন বৃদ্ধির জন্য কাজ করছে। সরকারের লক্ষ্য নিরাপদ ও পুষ্টিমান সমৃদ্ধ খাদ্য সবার জন্য নিশ্চিত করা, এর জন্য কৃষকদের সচেতন করতে হবে। অধিক সার ব্যবহারের ফলে পরিবেশ ও মানুষের জন্য বিরূপ প্রতিক্রিয়া সৃষ্টি হয় তা কৃষকদের জানাতে হবে। কৃষিকর্মে জৈব সার ও রাসায়নিক সার প্রয়োগের মাধ্যমে নাইট্রোজেন সরবরাহ করা হয়। আমাদের কৃষিকর্মের প্রয়োজনে হেক্টর প্রতি আবাদি জমিতে রাসায়নিক সারের ব্যবহার অনেক বেশি।

আনুষ্ঠানে স্বাগত বক্তব্য রাখেন শেরেবাংলা কৃষি বিশ্ববিদ্যালয়ের অধ্যাপক ড. মোঃ মিজানুর রহমান, অতিথি বক্তা হিসেবে উপস্থিত ছিলেন আইএনএমএস এর পরিচালক অধ্যাপক ড. মার্ক এ সুত্তন। আরো উপস্থিত ছিলেন বাংলাদেশ ধান গবেষণা ইনস্টিটিউট (বিরি) এর মহাপরিচালক ড. মোঃ শাজাহান কবীর, বঙ্গবন্ধু শেখ মুজিব কৃষি বিশ্ববিদ্যালয়ের ভিসি ড. মোঃ গিয়াস উদ্দিন মিয়া।

#

গিয়াস/ফারহানা/মোশারফ/জয়নুল/২০১৯/২০০০ঘণ্টা

তথ্যবিবরণী নম্বর : ৩৫১৫

যথাযথ সেবা পেলে জনগণ কর দিতে উৎসাহিত হবে

--- স্থানীয় সরকার মন্ত্রী

ঢাকা, ৩১ ভাদ্র (১৫ সেপ্টেম্বর) :

স্থানীয় সরকার মন্ত্রী মোঃ তাজুল ইসলাম বলেছেন, জনগণকে যথাযথ সেবা দিতে পারলে তারা কর দিতে উৎসাহিত হবে। এর মাধ্যমেই দেশ উন্নয়নের অভীষ্ট লক্ষ্যে এগিয়ে যাবে। তাই সেবার মান বৃদ্ধিতে তিনি পৌরসভার মেয়রদের প্রতি আহ্বান জানান। তিনি বলেন, উন্নত বিশ্বে স্থানীয় সরকার প্রতিষ্ঠানগুলো স্বাবলম্বী। কিন্তু বাংলাদেশের ইউনিয়ন পরিষদ, পৌরসভা, উপজেলা পরিষদ ও জেলা পরিষদ এখনো সে পর্যায়ে যেতে পারেনি। কাজেই মানুষকে ট্যাক্স ও ভ্যাটের উপকারিতা সম্পর্কে বোঝাতে হবে।

আজ রাজধানীর জনস্বাস্থ্য প্রকৌশল অধিদপ্তরের অডিটোরিয়ামে পৌরসভার মেয়রবৃন্দের সাথে আয়োজিত মতবিনিময় সভায় প্রধান অতিথির বক্তৃতায় মন্ত্রী এসব কথা বলেন।

স্থানীয় সরকার বিভাগের সচিব হেলালুদ্দীন আহমদের সভাপতিত্বে মতবিনিময় সভায় উপস্থিত ছিলেন স্থানীয় সরকার বিভাগের অতিরিক্ত সচিব মাহবুব হোসেন, বাংলাদেশ পৌরসভা সমিতির সভাপতি দেওয়ান কামাল আহমেদ, সাধারণ সম্পাদক মোঃ রফিকুল ইসলামসহ দেশের ৩২৮টি পৌরসভার মেয়র এবং মন্ত্রণালয়ের উর্ধ্বতন কর্মকর্তাবৃন্দ।

মতবিনিময় সভায় মেয়রগণ তাদের পৌরসভার বিভিন্ন সমস্যা ও দাবির কথা তুলে ধরেন। এ সময় তাদের পক্ষ থেকে লিখিতভাবে বিভিন্ন সুযোগ-সুবিধা ও দাবি-দাওয়া মন্ত্রীর নিকট হস্তান্তর করা হয়। মন্ত্রী এসব বিষয়ে পর্যায়ক্রমে সমাধানের আশ্বাস দেন।

#

হাসান/ফারহানা/মোশারফ/জয়নুল/২০১৯/১৮৫০ঘণ্টা

তথ্যবিবরণী নম্বর : ৩৫১৪

নবম ওয়েজ বোর্ড

**সংবাদপত্র কর্মীদের বেতন সর্বোচ্চ ৮৫ শতাংশ বৃদ্ধি**

ঢাকা, ৩১ ভাদ্র (১৫ সেপ্টেম্বর) :

সরকার সংবাদপত্র কর্মীদের বেতন-ভাতা সর্বোচ্চ ৮৫ শতাংশ বাড়িয়ে নবম ওয়েজ বোর্ডের গেজেট প্রকাশ করেছে। এটি ‘৯ম সংবাদপত্র মজুরি বোর্ড রোয়েদার্দ-২০১৮’ নামে অভিহিত হবে এবং গেজেট নোটিফিকেশনের তারিখ ১২ সেপ্টেম্বর থেকে এটি কার্যকর হবে বলেও গেজেটে বলা হয়।

পাঁচটি শ্রেণিতে সংবাদপত্র ও সংবাদ সংস্থা বিন্যাস করেছে নবম ওয়েজ বোর্ড । অষ্টম ওয়েজ বোর্ডের মতো শ্রেণি বিন্যাসে সংবাদপত্র ও সংবাদ সংস্থার বার্ষিক গ্ৰস আয় ও প্রচার সংখ্যার ভিত্তি অপরিবর্তিত রাখা হয়েছে। তবে নবম ওয়েজ বোর্ড বার্ষিক গ্রস আয় ও প্রচার সংখ্যা ছাড়াও দৈনিক সংবাদপত্র প্রতিষ্ঠানে জনবল এবং দৈনিক পত্রিকার পৃষ্ঠার সংখ্যা ভিত্তি হিসেবে সংযোজন করেছে।

প্রকাশিত নবম ওয়েজ বোর্ডে বেতন-ভাতা আগের তুলনায় ৮০ থেকে ৮৫ শতাংশ বেড়েছে। ৮ম সংবাদপত্র মজুরি বোর্ড রোয়েদাদের ওপর প্রত্যেক শ্রেণিতে (ক-ঙ) প্রথম ৩ গ্রেডে ৮০ ভাগ এবং শেষ ৩ গ্রেডে ৮৫ ভাগ বাড়িয়ে ৯ম সংবাদপত্র মজুরি বোর্ড রোয়েদাদের বেতনক্রম নির্ধারণে সুপারিশ করা হয়।

নতুন ঘোষণা করা ওয়েজ বোর্ড অনুযায়ী, ‘ক’ শ্রেণিভুক্ত পত্রিকার ক্ষেত্রে বিশেষ গ্রেডধারীর মূলবেতন করা হয়েছে ৬৪ হাজার ৫৭৫, গ্রেড-১-এ ৫৭ হাজার ৩৩০, গ্রেড-২-এ ৪৩ হাজার ৩৯১, গ্রেড-৩-তে ২৯ হাজার ৪৬২, গ্রেড-৪-এ ২৩ হাজার ৩১০ ও গ্রেড-৫- এ ২০ হাজার ২৩৬ টাকা। এর সঙ্গে ৭০ শতাংশ বাড়ি ভাড়া, ১ হাজার ৫০০ টাকা চিকিৎসা ভাতাসহ অন্যান্য সুযোগ-সুবিধা যুক্ত হবে।

এর আগে গত বছরের ১১ সেপ্টেম্বর নবম ওয়েজ বোর্ড চূড়ান্ত করার আগে প্রতি মাসের মূল বেতনের ওপর ৪৫ শতাংশ হারে মহার্ঘ ভাতা ঘোষণা করে সরকার। এ মহার্ঘ ভাতা ২০১৮ সালের ১মার্চ থেকে কার্যকর ধরা হয়। এ মহার্ঘ ভাতা বোর্ডের নির্ধারিত সামগ্রিক বেতন কাঠামোর সঙ্গে সমন্বিত হবে।

সরকার ২০১৮ সালের ২৯ জানুয়ারি সংবাদপত্র কর্মীদের নবম মজুরি কাঠামো নির্ধারণে ১৩ সদস্যের ওয়েজবোর্ড গঠন করে। কমিটির প্রধান ছিলেন বাংলাদেশ সুপ্রিম কোর্টের আপিল বিভাগের অবসরপ্রাপ্ত বিচারপতি মোঃ নিজামুল হক। তিনি সরকারের কাছে নবম সংবাদপত্র মজুরি বোর্ড রোয়েদাদ উপস্থাপন করেন।

দেশের সকল সংবাদপত্র ও সংবাদ সংস্থাসমূহে নিয়োজিত সাংবাদিক, প্রশাসনিক কর্মচারী ও প্রেস শ্রমিকদের জন্য এ রোয়েদাদ প্রযোজ্য হবে। নবম সংবাদপত্র মজুরি বোর্ড রোয়েদাদ কার্যকর হওয়ার দিন থেকে ৮ম সংবাদপত্র মজুরি বোর্ড রোয়েদাদ রহিত হবে বলে গেজেটে বলা হয়েছে।

#

অনসূয়া/পরীক্ষিত/ফারহানা/মোশারফ/আব্বাস/২০১৯/১৮১০ ঘণ্টা

তথ্যবিবরণী নম্বর : ৩৫১৩

**তথ্যপ্রযুক্তি উদ্ভাবনীকে কাজে লাগিয়ে ইনোভেশন ইকোসিস্টেম গড়ে তোলা হচ্ছে**

**-- আইসিটি প্রতিমন্ত্রী**

ঢাকা, ৩১ ভাদ্র (১৫ সেপ্টেম্বর) :

তথ্য ও যোগাযোগ প্রযুক্তি প্রতিমন্ত্রী জুনাইদ আহ্‌মেদ বলেছেন, তথ্যপ্রযুক্তি খাতের উদ্ভাবনীকে কাজে লাগিয়ে দেশে একটি ইনোভেশন ইকোসিস্টেম গড়ে তোলা হচ্ছে। শিক্ষার্থীদের ইনোভেটিভ আইডিয়া ও আইটি বিষয়ে দক্ষ করে তুলতে দেশের প্রতিটি বিশ্ববিদ্যালয়ে শেখ কামাল আইটি ট্রেনিং এন্ড ইনকিউবেশন সেন্টার প্রতিষ্ঠা করা হবে।

প্রতিমন্ত্রী আজ রাজধানীর আগারগাঁওস্থ আইসিটি টাওয়ারে ‘উদ্ভাবন ও উদ্যোক্তা উন্নয়ন একাডেমি প্রতিষ্ঠাকরণ প্রকল্প’ এর কার্যালয়ে ‘স্টুডেন্ট টু স্টার্টআপ’ ২য় পর্বের উদ্বোধন অনুষ্ঠানে প্রধান অতিথির বক্তৃতায় এসব কথা বলেন।

আইসিটি প্রতিমন্ত্রীবলেন, প্রতি বছর প্রায় ২০ লাখ তরুণ-তরুণী কর্মক্ষেত্রে প্রবেশ করছে। তাদের জন্য কর্মসংস্থান সৃষ্টি করা দরকার। বিশ্বের অনেক দেশেই এই তারুণ্যের সংকট হচ্ছে। কিন্তু শুধু চাকরি দিয়ে বিপুল সংখ্যক এই তরুণ-তরুণীদের কর্মসংস্থান যোগানো যাবে না।

প্রতিমন্ত্রী বলেন, সরকার চলতি বাজেটে উদ্যোক্তাদের সহযোগিতার জন্য ১০০ কোটি টাকা বরাদ্দ রেখেছে। এছাড়া আইডিয়া প্রকল্প থেকে ১০০ কোটি টাকা বরাদ্দ রাখা হয়েছে। আইডিয়া প্রকল্প থেকে একজন উদ্যোক্তাকে সিড স্ট্রেজে ১০ লাখ এবং গ্রোথ স্ট্রেজে ১ কোটি থেকে ৫ কোটি টাকা পর্যন্ত সহযোগিতা প্রদান করা হচ্ছে বলে তিনি জানান।

বাংলাদেশ কম্পিউটার কাউন্সিলের নির্বাহী পরিচালক পার্থপ্রতিম দেবের সভাপতিত্বে অন্যান্যের মধ্যে বক্তব্য রাখেন বাংলাদেশ বিশ্ববিদ্যালয় মঞ্জুরি কমিশনের সদস্য প্রফেসর ড. সাজ্জাদ হোসেন ও আইডিয়া প্রকল্পের প্রকল্প পরিচালক সৈয়দ মজিবুল হক এবং সেন্টার ফর রিসার্চ এন্ড ইনফরমেশন (সিআরআই) এর সহযোগী সমন্বয়ক তন্ময় আহমেদ।

উল্লেখ্য, স্টার্টআপদের পাঠানো আইডিয়াগুলো থেকে নির্বাচন করা হবে ৩০টি স্টার্টআপ। এদের মধ্য থেকে ২০টি স্টার্টআপকে রানারআপ এবং ১০টি স্টার্টআপকে চূড়ান্ত বিজয়ী হিসেবে নির্বাচিত করা হবে। বিজয়ী স্টার্টআপদের আইডিয়া প্রকল্প থেকে ফান্ডিং দেওয়ার পাশাপাশি মেন্টরিংসহ নানাভাবে সহযোগিতা করা হবে। সারাদেশের শিক্ষার্থীরা অনলাইনে নিবন্ধনের মাধ্যমে এই প্রতিযোগিতায় অংশ নিতে পারবেন। অনলাইনে নিবন্ধনের জন্য ভিজিট করতে হবে www.startupbangladesh.gov.bd.

পরে প্রতিমন্ত্রী ‘স্টুডেন্ট টু স্টার্টআপ’ এর ২য় অধ্যায় উদ্বোধন করেন।

#

শহিদুল আলম/অনসূয়া/পরীক্ষিত/*ফারহানা/মোশারফ*/আব্বাস/২০১৯/১৭৪৯ ঘণ্টা

Z\_¨weeiYx b¤^i : 3512

**XvKv †W›Uvj K‡j‡R gzw³hz‡×i knx`‡`i ¯§…wZdjK D‡b¥vPb**

**‡W›Uvj K‡jR‡K wek¦we`¨vj‡q cwiYZ Kiv n‡e**

**- wkí cÖwZgš¿x**

XvKv, 31 fv`ª (15 †m‡Þ¤^i) :

gnvb gzw³hz‡×i ¯§…wZweRwoZ XvKv †W›Uvj K‡jR‡K GKwU wek¦we`¨vj‡q cwiYZ Kivi D‡`¨vM MÖnY Kiv n‡e e‡j Rvwb‡q‡Qb wkí cÖwZgš¿x Kvgvj Avn‡g` gRzg`vi| wZwb e‡jb, GB K‡j‡Ri QvÎQvÎx I wk¶K‡`i Rb¨ M‡elYvi mz‡hvMmn Ab¨vb¨ mzweav m¤cÖmviY Kiv n‡e|

wkí cÖwZgš¿x AvR ivRavbxi wgicz‡i Aew¯’Z XvKv †W›Uvj K‡jR I nvmcvZv‡j gnvb gzw³hz‡× GB K‡j‡Ri knx` wk¶K I QvÎ‡`i ¯§i‡Y wbwg©Z ¯§…wZdjK D‡b¥vPb Abzôv‡b cÖavb AwZw\_i e³…Zv GK\_v e‡jb| K‡j‡Ri Aa¨¶ Wv. ûgvqzb Kwei eyjey‡ji mfvcwZ‡Z¡ Abzôv‡b we‡kl AwZw\_ wQ‡jb K‡j‡Ri Aóg e¨v‡Pi wk¶v\_©x knx` Avnmvbzj Kv‡`‡ii eo fvB mv‡eK mwPe I ivóÖ`‚Z †gvt Avdmviæj Kv‡`i, evsjv‡`k gzw³‡hv×v msm‡`i mv‡eK gnvmwPe kwdKzj evnvi gRzg`vi wUcz|

K‡j‡Ri Aa¨¶ Wv. ûgvqzb Kwei ezjezj e‡jb, wewfbœ m‚Î I M‡elYvi gva¨‡g gnvb gzw³hz‡× G K‡j‡R I nvmcvZv‡ji `zBRb wk¶K I GKRb Qv‡Îi kvnv`Z eiY Kivi Z\_¨ cvIqv hvq| Zuv‡`i ¯§i‡Y AvR ¯§…wZdjK D‡b¥vPb Kiv nj|

cÖwZgš¿x e‡jb, RbM‡Yi GKgvÎ `vwe Dbœqb| ZvB mKj cÖwZôvb‡K RbM‡Yi Kj¨v‡Y KvR Ki‡Z n‡e| †Kv‡bv MÖæwcs ev `jv`wj K‡i †Kvb cÖwZôvb †\_‡K ¶wZMÖ¯Í Kiv hv‡e bv| K‡j‡Ri QvÎQvÎx‡`i D‡Ï‡k¨ wZwb e‡jb, AvMvgx‡Z †`k cwiPvjbvi `vwqZ¡ Zv‡`i MÖnY Ki‡Z n‡e| QvÎQvÎx‡`i gv‡S †bZ…‡Z¡i ¸Yvejx weKwkZ Kivi Ici ¸iæZ¡ Av‡ivc K‡i G j‡¶¨ mKj cÖKvi mn‡hvwMZv cÖ`v‡bi Rb¨ wkí cÖwZgš¿x K‡jR KZ©…c‡¶i wbKU AvnŸvb Rvbvb|

cÖavbgš¿xi †hvM¨ I `¶ †bZ…‡Z¡ evsjv‡`k AvR Dbœq‡bi †ivjg‡Wj D‡jøL K‡i wkí cÖwZgš¿x e‡jb, evsjv‡`‡ki bwRiwenxb AMÖMwZ‡Z mvivwek¦ evsjv‡`k‡K mgxn I m¤§vb K‡i| ¯^v¯’¨‡mev, K…wl, wk¶v mn mKj †¶‡Î evsjv‡`k `zišÍ MwZ‡Z GwM‡q Pj‡Q| RbM‡Yi Rb¨ wek¦gv‡bi ¯^v¯’¨‡mev wbwðZ Kiv I GB Lv‡Z M‡elYvi mz‡hvM m¤cÖmvwiZ Ki‡Z PviwU †gwW‡Kj wek¦we`¨vjq ¯’vc‡bi D‡`¨vM MÖnY Kiv n‡q‡Q e‡j wZwb D‡jøL K‡ib|

mv‡eK mwPe I ivóÖ`‚Z †gvt Avdmviæj Kv‡`i gzw³hz‡×i mKj ¯§…wZ msi¶‡Yi D‡`¨vM MÖn‡Yi AvnŸvb Rvbvb| wZwb 1971 mv‡ji AvM÷ gv‡m Kzwóqvq 21 eQi eq‡m wbnZ †QvU fvB knx` Avnmvbyj Kv‡`‡ii ¯§„wZPviY K‡ib|

#

মাসুম/অনসূয়া/পরীক্ষিৎ/কুতুব/২০১৯/1630 ঘণ্টা

তথ্যবিবরণী নম্বর : ৩৫১১

**২০২১ সালের মধ্যে বস্ত্রখাতের রপ্তানি ৫০ বিলিয়ন মার্কিন ডলার**

**- বস্ত্র ও পাটমন্ত্রী**

ঢাকা, ৩১ ভাদ্র (১৫ সেপ্টেম্বর) :

বস্ত্র ও পাটমন্ত্রী গোলাম দস্তগীর গাজী, বীরপ্রতীক বলেছেন, সরকার ‘ভিশন-২০২১ অনুযায়ী বস্ত্রখাতের রপ্তানি ৫০ বিলিয়ন মার্কিন ডলারে উন্নীত করার লক্ষ্যমাত্রা অর্জনে কাজ করছে। এ ধারাবাহিকতায় বস্ত্রখাতের সঠিক বিকাশ ও সুরক্ষার জন্য ‘বস্ত্রনীতি-২০১৭’এবং ‘বস্ত্র আইন-২০১৮’ প্রণয়ন করা হয়েছে। তিনি বলেন, বস্ত্রশিল্পের সফলতা অর্জন ও এর ধারাবাহিকতা বজায় রাখার জন্য এ শিল্পের সাথে সংশ্লিষ্ট সকলকে সহযোগিতা প্রদান করছে সরকার।

আজ বস্ত্র ও পাট মন্ত্রণালয়ের সম্মেলন কক্ষে প্রথমবারের মতো ‘জাতীয় বস্ত্র দিবস-২০১৯’ সফলভাবে উদ্‌যাপনের প্রস্তুতিমূলক সভায় তিনি এ কথা বলেন। বস্ত্র ও পাট মন্ত্রণালয়ের সচিব মোহাম্মদ বেলায়েত হোসেন, বিজেএমসি’র চেয়ারম্যান শাহ মোহাম্মদ নাসিম, বস্ত্র অধিদপ্তরের মহাপরিচালক দিলীপ কুমার সাহা, বিকেএমইএ, বাংলাদেশ টেরিটাওয়েল এসোসিয়েশনসহ সংশ্লিষ্ট স্টেকহোল্ডারগণ এ সময় উপস্থিত ছিলেন।

মন্ত্রী বলেন, প্রতিযোগিতা সক্ষম একটি বস্ত্র ও পাট খাত গড়ে তোলার ভিশন এবং বস্ত্র ও পাট খাতের অপার সম্ভাবনাকে পূর্ণরূপে কাজে লাগিয়ে উৎপাদনশীলতা, কর্মসংস্থান ও রপ্তানি বৃদ্ধির মিশন নিয়ে বস্ত্র ও পাট মন্ত্রণালয় নিরলসভাবে কাজ করে যাচ্ছে। তিনি বলেন, বাংলাদেশের অর্থনৈতিক কর্মকাণ্ডের একটি গুরুপ্তপূর্ণ খাত বস্ত্রশিল্প। দেশের শিল্পায়ন, কর্মসংস্থান ও রপ্তানি বৃদ্ধিসহ সার্বিক অর্থনৈতিক উন্নয়নে বস্ত্র গুরুত্বপূর্ণ ভূমিকা পালন করছে।

#

সৈকত/অনসূয়া/পরীক্ষিৎ/আসমা/২০১৯/১৫৪০ ঘণ্টা

তথ্যবিবরণী নম্বর : ৩৫১০

**বাণিজ্য মন্ত্রণালয় সম্পর্কিত স্থায়ী কমিটির বৈঠক অনুষ্ঠিত**

ঢাকা, ৩১ ভাদ্র (১৫ সেপ্টেম্বর) :

একাদশ জাতীয় সংসদের বাণিজ্য মন্ত্রণালয় সম্পর্কিত স্থায়ী কমিটির ৪র্থ বৈঠক কমিটির সভাপতি তোফায়েল আহমেদের সভাপতিত্বে আজ সংসদ ভবনে অনুষ্ঠিত হয়।

কমিটির সদস্য বাণিজ্য মন্ত্রী টিপু মুনশি, মাহমুদ উস সামাদ চৌধুরী, মোহাম্মদ হাছান ইমাম খাঁন এবং সুলতানা নাদিরা বৈঠকে অংশগ্রহণ করেন।

বৈঠকে Foreing Trade Institute, রেজিস্টার্ড জয়েন্ট স্টক কোম্পানি, ট্রেডিং কর্পোরেশন অভ্ বাংলাদেশ (টিসিবি)’র সার্বিক বিষয় সম্পর্কে বিস্তারিত আলোচনা করা হয়।

কমিটি রেজিস্টার্ড জয়েন্ট স্টক কোম্পানি কর্তৃক কোম্পানি ট্রেড অর্গানাইজেশন, পার্টনারশিপ ফার্মের নিবন্ধন প্রদান, ছাড়পত্র প্রদান প্রভৃতি ক্ষেত্রে বাস্তবতার নিরিখে কাজ করার জন্য সুপারিশ প্রদান করে।

বৈঠকে জানানো হয় যে, প্রতিদিন ঢাকা মহানগরীর বিভিন্ন বাজার সরেজমিনে পরিদর্শন করে কিছু কিছু নিত্যপ্রয়োজনীয় পণ্যের স্থানীয় খুচরা ও পাইকারি বাজার সংগ্রহপূর্বক খুচরা বাজার দর টিসিবি’র ওয়েবসাইটের প্রকাশ করা হয় এবং নির্দেশনা অনুযায়ী প্রধানমন্ত্রীর কার্যালয়, বাণিজ্য মন্ত্রণালয়সহ বিভিন্ন মন্ত্রণালয়, দপ্তর ও সংস্থার নিকট খুচরা বাজার দর প্রেরণ করা হয়। এছাড়া, দৈনিক পাইকারি বাজার দর বাণিজ্য মন্ত্রণালয়ে প্রেরণ করা হয়।

বাণিজ্য মন্ত্রণালয়ের অতিরিক্ত সচিব, ট্যারিফ কমিশনের চেয়ারম্যান, টিসিবির চেয়ারম্যানসহ মন্ত্রণালয় ও জাতীয় সংসদ সচিবালয়ের সংশ্লিষ্ট কর্মকর্তাবৃন্দ বৈঠকে উপস্থিত ছিলেন।

#

সাব্বির/অনসূয়া/পরীক্ষিৎ/আসমা/২০১৯/১৫২০ ঘণ্টা

তথ্যবিবরণী নম্বর : ৩৫০৯

**২ দিনে ১৮২টি প্রতিষ্ঠানকে ভোক্তা অধিকারের জরিমানা**

ঢাকা, ৩১ ভাদ্র (১৫ সেপ্টেম্বর) :

জাতীয় ভোক্তা-অধিকার সংরক্ষণ অধিদপ্তর বুধবার ও বৃহস্পতিবার ঢাকাসহ দেশের বিভিন্ন জেলায় অভিযান চালিয়ে বিভিন্ন অপরাধে ১৮২টি প্রতিষ্ঠানকে ১৩ লক্ষ ৫৭ হাজার ৩০০ টাকা জরিমানা করেছে।

বুধবার রাজধানীর গুলশান এলাকায় তদারকি কার্যক্রম চলাকালে পণ্যের মোড়কে এমআরপি লেখা না থাকার অপরাধে ‘বাটারফ্লাই মার্কেটিং লি:’, ‘ওয়ালটন’ ও ‘স্বপ্ন সুপার সপ’কে ৫০ হাজার টাকা করে ১ লক্ষ ৫০ হাজার টাকা জরিমানা করা হয়।

এছাড়া দেশব্যাপী ৩০টি বাজার তদারকি কার্যক্রমের মাধ্যমে অস্বাস্থ্যকর পরিবেশে খাদ্যপণ্য তৈরি, পণ্যের মোড়কে এমআরপি লেখা না থাকা, মেয়াদ উত্তীর্ণ পণ্য বা ঔষধ বিক্রয়, খাদ্যপণ্যে নিষিদ্ধ দ্রব্যের মিশ্রণ, প্রতিশ্রুত পণ্য বা সেবা যথাযথভাবে বিক্রয় বা সরবরাহ না করা, ভেজাল পণ্য বা ঔষধ বিক্রয়, বাটখারা বা ওজন পরিমাপক যন্ত্রের কারচুপি, ধাযর্কৃত মূল্যের অধিক মূল্যে পণ্য বিক্রয়, সেবা গ্রহীতার জীবন বা নিরাপত্তা বিপন্নকারী কার্যকলাপ, ওজনে কারচুপি, সেবা প্রদানে অবহেলা ইত্যাদি দ্বারা সেবাগ্রহীতার অর্থ, স্বাস্থ্য, জীবনহানি ইত্যাদি ঘটানো এবং পণ্যের মূল্যের তালিকা প্রদর্শন না করার অপরাধে ৬১টি প্রতিষ্ঠানকে   
২ লক্ষ ৩৮ হাজার ৫ শত টাকা জরিমানা আরোপ ও আদায় করা হয়।

অন্যদিকে লিখিত অভিযোগ নিষ্পত্তির মাধ্যমে ধার্য্কৃত মূল্যের অধিক মূল্যে পণ্য বিক্রি, প্রতিশ্রুত পণ্য বা সেবা যথাযথভাবে বিক্রয় বা সরবরাহ না করা ও পণ্যের মোড়কে এমআরপি লেখা না থাকার অপরাধে ১১টি প্রতিষ্ঠানকে ১ লক্ষ ৪৪ হাজার টাকা জরিমানা আরোপ ও আদায় এবং আইনানুযায়ী ১১ জন অভিযোগকারীকে জরিমানার ২৫ শতাংশ প্রদান করা হয়।

ঐদিন অধিদপ্তরের বিভাগীয় ও জেলা কার্যালয়ের ৩৩ জন কর্মকর্তার নেতৃত্বে রাজধানীসহ সারাদেশে কার্যক্রম পরিচালনা করে।

বৃহস্পতিবার ৪৬টি বাজার তদারকি কার্যক্রম পরিচালনা ও ৮টি লিখিত অভিযোগ নিষ্পত্তির মাধ্যমে ১০৭টি প্রতিষ্ঠানকে মোট ৮ লক্ষ ২৫ হাজার ৩ শত টাকা জরিমানা আরোপ ও আদায় করা হয়।

#

ভোক্তা-অধিকার সংরক্ষণ অধিদপ্তর/অনসূয়া/পরীক্ষিৎ/আসমা/২০১৯/১৫০০ ঘণ্টা

তথ্যবিবরণী নম্বর : ৩৫০৮

**নদীতীর রক্ষা কাজে গতিশীলতা আনতে নৌপরিবহন সচিবের নির্দেশ**

ঢাকা, ৩১ ভাদ্র (১৫ সেপ্টেম্বর) :

নদীতীরে সীমানা পিলার, ওয়াকওয়ে এবং ইকোপার্ক নির্মাণ প্রকল্পের কাজে গতিশীলতা আনতে সংশ্লিষ্টদের নির্দেশ দিয়েছেন নৌপরিবহন সচিব মোঃ আবদুস সামাদ। নদীতীরে অধিক সংখ্যক গাছের চারা রোপণ করে সবুজ বেষ্টনী গড়ে তোলার ওপর তিনি গুরুত্বারোপ করেন।

নৌপরিবহন সচিব গতকাল রাজধানীর মোহাম্মদপুরে তুরাগ নদেরতীর থেকে শুরু করে কামরাঙ্গীরচরের খোলামোড়া এলাকার বুড়িগঙ্গা নদীর কয়েকটি পয়েন্টে উচ্ছেদ পরবর্তী চলমান প্রকল্পের অগ্রগতি সরেজমিনে পরিদর্শনকালে এ নির্দেশনা দেন।

এসময় তার সাথে বিআইডব্লিউটিএ’র চেয়ারম্যান কমডোর এম মাহবুব-উল ইসলাম, প্রকল্প পরিচালক ও বিআইডব্লিউটিএ’র সদস্য (অর্থ) মোঃ নুরুল আলমসহ সংশ্লিষ্ট কর্মকর্তাগণ উপস্থিত ছিলেন।

#

জাহাঙ্গীর/অনসূয়া/পরীক্ষিৎ/আসমা/২০১৯/১৪৩০ ঘণ্টা

তথ্যবিবরণী নম্বর : ৩৫০৭

**দেশের ডেঙ্গু পরিস্থিতি**

ঢাকা, ৩১ ভাদ্র (১৫ সেপ্টেম্বর) :

স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের তথ্য অনুযায়ী গত ২৪ ঘণ্টায় সারা দেশে নতুন ৬১৯ জন ডেঙ্গু রোগী হাসপাতালে ভর্তি হয়েছেন। সেপ্টেম্বর মাসের শুরু থেকেই হাসপাতালগুলোতে নতুন ডেঙ্গুরোগী ভর্তির সংখ্যা লক্ষ্যণীয়ভাবে কমে এসেছে।

প্রতিবেদনের তথ্য অনুযায়ী গত জানুয়ারি থেকে আজ পর্যন্ত ডেঙ্গু রোগের চিকিৎসা শেষে ছাড়পত্র নিয়ে চলে গেছেন ৭৮ হাজার ৪৩৭ জন। বর্তমানে সারা দেশের হাসপাতালগুলোতে ডেঙ্গুরোগে আক্রান্ত ভর্তিকৃত রোগী আছেন ২ হাজার ৫৪৬ জন। এ যাবত ৬০ জনের মৃত্যু ডেঙ্গুজনিত বলে নিশ্চিত করা হয়েছে।

#

স্বাস্থ্য অধিদপ্তর/অনসূয়া/পরীক্ষিৎ/আসমা/২০১৯/১৪০০ ঘণ্টা

তথ্যবিবরণী নম্বর : ৩৫০৬

**আন্তর্জাতিক ওজোন দিবসে প্রধানমন্ত্রীর বাণী**

ঢাকা, ৩১ ভাদ্র (১৫ সেপ্টেম্বর) :

প্রধানমন্ত্রী শেখ হাসিনা আন্তর্জাতিক ওজোন দিবস উপলক্ষে নিম্নোক্ত বাণী প্রদান করেছেন :

“বাংলাদেশে প্রতি বছরের মতো এবছরও ‘আন্তর্জাতিক ওজোন দিবস’ পালন করা হচ্ছে জেনে আমি আনন্দিত। এ উপলক্ষে আমি সংশ্লিষ্ট সকলকে আন্তরিক শুভেচ্ছা জানাচ্ছি।

দিবসটিতে এবারের প্রতিপাদ্য '32 Years and Healing' অর্থাৎ ‘মন্ট্রিল প্রটোকল : ওজোনস্তর সুরক্ষার ৩২ বছর’ অত্যন্ত প্রাসঙ্গিক ও সময়োপযোগী হয়েছে। বিগত তিন দশকের প্রচেষ্টায় ওজোনস্তর পূর্বাবস্থায় ফিরে যেতে শুরু করেছে। ১৯৮৭ সালে মন্ট্রিল প্রটোকল গৃহীত হওয়ার পর বিশ্বের অন্যান্য দেশসমূহ ওজোনস্তর ক্ষয়কারী দ্রব্যের ব্যবহার ক্রমান্বয়ে বন্ধ করার জন্য আন্তরিকভাবে কাজ করে যাচ্ছে। এ ছাড়া, এ প্রটোকলের মাধ্যমে বৈশ্বিক উষ্ণতা হ্রাসেও গুরুত্বপূর্ণ অবদান রাখা সম্ভব হচ্ছে।

বাংলাদেশও এ প্রটোকল বাস্তবায়নের অভাবনীয় সাফল্যের গর্বিত অংশীদার। আমাদের সরকারই ১৯৯৭ সালে বায়ু দূষণ ও ওজোনস্তর ক্ষতিকারক গ্যাসের উৎপাদন ও ব্যবহার রোধে বায়ুর মানমাত্রা (Air Quality Standard) নির্ধারণ করে পরিবেশ সংরক্ষণ বিধিমালা প্রণয়ন করেছে। তাছাড়া, পরিবেশ আদালত আইন ২০১০, বিপদজনক জাহাজ ভাঙার বর্জ্য ব্যবস্থাপনা বিধিমালা ২০১১ এবং ২০১৪ সালে একটি সংশোধিত ও পরিমার্জিত ওজোনস্তর ক্ষয়কারী দ্রব্য (নিয়ন্ত্রণ) বিধিমালা প্রণয়ন করেছে।

বাংলাদেশ পরিবেশ সংরক্ষণ ও ওজোনস্তর সুরক্ষায় গুরুত্বপূর্ণ অবদানের স্বীকৃতিস্বরূপ ১৯৮৭ সালে গৃহীত মন্ট্রিল প্রটোকলের আওতায় ২৯তম কার্যনির্বাহী বোর্ডে 'Certificate of Appreciation' অর্জন করেছে। সাম্প্রতিক সময়ে পরিবেশ উন্নয়ন ও জীববৈচিত্র্য সংরক্ষণে ইট প্রস্তুত ও ভাটা স্থাপন (নিয়ন্ত্রণ) (সংশোধন) আইন ২০১৯, ওজোনস্তর ক্ষয়কারী গ্রিন হাউজ গ্যাসের ব্যবহার নিয়ন্ত্রণ/পরিহার করতে জাতীয় পরিবেশ নীতি ২০১৮ প্রণয়ন করেছে এবং বিশুদ্ধ বায়ু আইনের খসড়া প্রস্তুত করেছে। ২০০৯-২০১৬ পর্যন্ত কার্বন জরিপ (২৫৬ মেগাটন) সম্পন্ন হয়েছে। গত তিন বছরে ১০,৬০৬ হেক্টর ব্লক, ৮,৯৯১ হেক্টর ম্যানগ্রোভ ৪,৯৩৭ কিলোমিটার স্ট্রিপ বাগান সৃজন করা হয়েছে।

ওজোনস্তর রক্ষায় আমাদের সরকারের গৃহীত কার্যক্রম জলবায়ু পরিবর্তন মোকাবিলা এবং জ্বালানি সাশ্রয়ী প্রযুক্তি গ্রহণেও গুরুত্বপূর্ণ ভূমিকা রাখছে। ফলে দেশে উৎপাদিত পণ্য পরিবেশবান্ধব ও মানসম্মত হচ্ছে।

ওজোনস্তর ক্ষয় ও তার প্রতিক্রিয়া সম্পর্কে জনগণকে সচেতন করার ক্ষেত্রে বিশ্ব ওজোন দিবসের গুরুত্ব অপরিসীম। আমি আশা করি, সকলের সম্মিলিত প্রচেষ্টায় পরিবেশবান্ধব বিকল্প প্রযুক্তি ব্যবহারের মাধ্যমে পরিবেশ রক্ষায় মন্ট্রিল প্রটোকল উল্লেখযোগ্য ভূমিকা রাখবে এবং জনসচেতনতা সৃষ্টি হবে।

আমি আন্তর্জাতিক ওজোন দিবস ২০১৯ উপলক্ষে গৃহীত সকল কর্মসূচির সাফল্য কামনা করছি।

জয় বাংলা, জয় বঙ্গবন্ধু

বাংলাদেশ চিরজীবী হোক”

#

ইমরুল/অনসূয়া/পরীক্ষিৎ/আসমা/২০১৯/১১৩০ ঘণ্টা

তথ্যবিবরণী নম্বর : ৩৫০৫

**আন্তর্জাতিক ওজোন দিবসে রাষ্ট্রপতির বাণী**

ঢাকা, ৩১ ভাদ্র (১৫ সেপ্টেম্বর) :

রাষ্ট্রপতি মোঃ আবদুল হামিদ আন্তর্জাতিক ওজোন দিবস উপলক্ষে নিম্নোক্ত বাণী প্রদান করেছেন :

“বিশ্বের অন্যান্য দেশের ন্যায় এবছরও বাংলাদেশে ‘বিশ্ব ওজোন দিবস’ পালনের উদ্যোগকে আমি স্বাগত জানাই।

সূর্যের ক্ষতিকর অতিবেগুনি রশ্মি থেকে জীববৈচিত্র্যকে সুরক্ষা দিতে পৃথিবীর বায়ুমণ্ডলে ওজনস্তর গুরুত্বপূর্ণ ভূমিকা পালন করে থাকে। প্রাণিজগতের অস্তিত্ব রক্ষায় অতি গুরুত্বপূর্ণ এই ওজনস্তর ধ্বংসের ক্ষেত্রে বিভিন্ন শিল্পে বিশেষ করে শীতলীকরণ শিল্পে ব্যবহৃত ক্লোরোফ্লুরো কার্বন বা সিএফসি গ্যাস বড় ভূমিকা রাখে। এ প্রেক্ষাপটে ১৯৮৭ সালে ওজোনস্তর রক্ষায় গৃহীত জাতিসংঘের মন্ট্রিল প্রটোকল একটি যুগান্তকারী পদক্ষেপ। মন্ট্রিল প্রটোকল বাস্তবায়নের মাধ্যমে বিগত ৩২ বছরে ওজোনস্তর ক্ষয়কারী দ্রব্যের ব্যবহার উল্লেখযোগ্য পরিমাণে হ্রাস পেয়েছে। আগামী ২০৬০ সালের মধ্যে ওজোনস্তর পূর্বাবস্থায় ফিরে যাবে বলে আশা করা যাচ্ছে। তাই জাতিসংঘ পরিবেশ কর্মসূচি কর্তৃক নির্ধারিত এবারের বিশ্ব ওজোন দিবসের প্রতিপাদ্য   
‘32 Years and Healing’ বা ‘মন্ট্রিল প্রটোকল: ওজোনস্তর সুরক্ষার ৩২ বছর’ সময়োপযোগী বলে আমি মনে করি।

বিশ্বব্যাপী শিল্পায়ন ও নগরায়নের প্রভাবে দিন দিন পরিবেশ দূষণ বেড়ে চলেছে। বায়ুমণ্ডলে গ্রিনহাউস গ্যাসের পরিমাণ বৃদ্ধি পাওয়ায় বৈশ্বিক উষ্ণতাও বৃদ্ধি পাচ্ছে যা জলবায়ু পরিবর্তনকে ত্বরান্বিত করছে। ওজোনস্তর রক্ষার পাশাপাশি বৈশ্বিক উষ্ণায়নজনিত জলবায়ু পরিবর্তনের অভিঘাত মোকাবিলা এবং বিদ্যুৎ সাশ্রয়ী প্রযুক্তি উদ্ভাবনের ক্ষেত্রেও মন্ট্রিল প্রটোকল উল্লেখযোগ্য অবদান রাখছে। মন্ট্রিল প্রটোকল সফলভাবে বাস্তবায়নের মাধ্যমে পরিবেশদূষণ ও ওজোনস্তর ক্ষয়রোধের পাশাপাশি পরিবেশ সুরক্ষার বিষয়টি নিশ্চিত করতে আমি সংশ্লিষ্ট সকলের প্রতি উদাত্ত আহ্বান জানাচ্ছি।

আমি ‘বিশ্ব ওজোন দিবস ২০১৯’ উপলক্ষে গৃহীত সকল কর্মসূচির সাফল্য কামনা করছি।

খোদা হাফেজ, বাংলাদেশ চিরজীবী হোক।”

#

আজাদ/অনসূয়া/পরীক্ষিৎ/আসমা/২০১৯/১১৩০ ঘণ্টা